BAGUIO CITY- KRITIKAL ti maysa a lalaki bayat nga agtaltalinaed iti pagagasan dagiti dua a kadwana kalpasan ti panagbagsobagsol kadakuada ti maysa a lalaki bayat ti pannaturogda idi parbangon iti maysa a balay sadiay Windyhill, Buyagan, La Trinidad, Benguet.
nabigbig ti biktima nga adda iti kritikal a kasasaad a ni Denver Domalos bayat a dagiti dua pay a biktima ket da Sabiano Allaga ken Rico
Lingbanan a bin-ig a residente ti Buguias, Benguet bayat a nabigbig ti suspek a ni Santiago Colinio a tubo ti Buguias.
Maibasar iti inisyal nga imbestigasyon, nagturong dagiti biktima iti nasao a balay tapnu maturog ket nadanonanda sadiay ti suspek kadwana ti tallo a lalaki nga agiinom.
nakiinom ni Allaga iti grupo bayat a nagturong iti maysa a silid da Domalos ken Lingbanan tapnu maturog.
Segun kenni Allaga, naginangaw ti suspek ken ti maysa a kainomanda a ni Eugene Salbino ken saanda a ninamnama a seryusuen ti suspek ti ang-angawda gaputa idi nagdesisyonda a maturogdan, nagturong ti suspek iti kusina ken nangala iti kutsilyo.
Sinerrekna ti silid nga ayan dagiti biktima ken in-lock-na ti ridaw sakbayna a binagso-bagsol dagiti matmaturog a biktima.
Naaddan iti komosyon iti uneg ti silid isut gapuna a linukatan ti suspek ti ridaw ket kinamatna ni Salbino ken agingga ita ket sapsapolen pay laeng dagitoy dagiti otoridad.
Iti agdama ket matamtaming iti Benguet General Hospital da Allaga a nagsagrap iti tallo a bagsol iti likodna, ken ni Lingbanan a nagsagrap iti uppat a bagsol bayat a naiyakar met iti Baguio General Hospital ni Domalos a nagsagrap iti bagsol iti luppona.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn